Sultan ibn Məhəmməd Qasımi

Şeyx Sultan ibn Məhəmməd Əl Qasimi (ərəb. الشيخ الدكتور سلطان بن محمد القاسمي) — Şarja Əmirliyinin hazırkı və 11-ci hökmdarı və 1972-ci ilin yanvarından Birləşmiş Ərəb Əmirliklərinin Federal Ali Şurasının üzvü.

Şeyx Sultan ibn Məhəmməd Əl Qasimi tarixi nəşrləri, təhsilə dəstəyi və mədəni abidələrin qorunması ilə tanınır. O, 1970-ci ildə Şarjada Əl Hisn Qalasını bərpa etdi və 1971-ci ildə Birləşmiş Ərəb Əmirliklərinin ilk Təhsil Naziri vəzifəsində çalışmışdır. Akademik olaraq, o, Yaxın Şərq və Şimali Afrika ilə bağlı çoxsaylı tarixi sənədlər, habelə xatirələr, araşdırmalar, romanlar, şeirlər və pyeslərin müəllifidir.

 Erkən həyatı və təhsili 
Şeyx Sultan ibn Məhəmməd Əl Qasimi 2 iyul 1939-cu ildə Şarjada anadan olub. 1948-ci ildə doqquz yaşında olarkan Eslah Əs Qasimiyyə məktəbinə daxil olur. Şarja, Küveyt və Dubay şəhərlərində ibtidai və orta təhsilini başa vurduqdan sonra Əl Qasimi Qahirə Universitetində Kənd təsərrüfatı mühəndisliyi üzrə bakalavr təhsili almağa davam etdi və 1971-ci ildə oranı bitirdi. O, 1985-ci ildə Böyük Britaniyanın Ekseter Universitetində tarix üzrə fəlsəfə doktoru, 1999-cu ildə isə Darem Universitetində Fars körfəzinin siyasi coğrafiyası üzrə fəlsəfə doktoru dərəcəsi alıb.

 Karyerası 

 Təhsil naziri 
1971-ci ilin dekabrında Sultan ibn Məhəmməd Əl Qasimi Əmirliyin ilk təhsil naziri təyin edildi.

1997-ci ildə Əl-Qasimi Şarja Amerika Universitetinin və Şarja Universitetinin prezidenti idir. 1998-ci ildə Ekseter Universitetinin dəvətli professoru oldu. 1999-cu ildə Şarja Universitetində Müasir Körfəz tarixi üzrə professor, 2008-ci ildə isə Qahirə Universitetinin dəvətli professoru oldu.

 Şarja hökmdarı 
Sultan ibn Məhəmməd Əl Qasimi 25 yanvar 1972-ci ildə, qardaşı Xalid ibn Məhəmməd Əl-Qasimi öldürüldükdən sonra, onun yerinə əmir oldu. Əl Qasimi hakimiyyətə gəldikdən sonra davamlı olaraq Şarjaya rəhbərlik edir.Jessup, John E. (1998). "An encyclopedic dictionary of conflict and conflict resolution, 1945–1996", p. 773, Greenwood Press.

Sultan 25 yanvar 2022-ci ildə Şarja hökmdarı kimi 50 illik yubileyini qeyd etdi.

 Yazıçı karyerası 
2020-ci ildə Əl-Qasiminin "1507-ci ilin sentyabrında Portuqaliya işğalına Xor Fakkanın müqaviməti" kitabı əsasında "Xor Fakkan" tarixi filmi nümayiş olundu. Film XVI əsrdə Xor Fakkan şəhərinin Portuqaliya işğalına qarşı müqavimətindən bəhs edir.

2023-cü ilə qədər Əl-Qasimi tarixi, ədəbi və teatr əsərləri də daxil olmaqla 82 kitabın müəllifidir.

 Fəxri ordenləri və mükafatları 
 Dövlət ordeni 
 : Birləşmiş Ərəb Əmirlikləri — Zayed ordeni

 Xarici ordenləri 
 : Belçika — Leopold ordeni
 : Misir — Respublika Ordeni
 : — Fransa 
İncəsənət və ədəbiyyat ordeni
Fəxri legion ordeniSharjah 25
 : — Almaniya. Almaniya Federativ Respublikasının xidmətlərinə görə orden

 Fəxri fərmanları 
Əl Qasimi sosial elmlər, hüquq, elm və incəsənət sahələrində təhsilin təşviqində gördüyü işlərə görə müxtəlif qurumların çoxsaylı fəxri fərmanlarına layiq görülüb.
+ Dərəcələri Ölkə Tarix Universitet Dərəcə  1983  Faisalabad Universiteti  Elmlər doktoru (DSc)   1986 Xartum Universiteti  Hüquq elmləri doktoru 2020 Sudan Elm və Texnologiya Universiteti  Fəlsəfə doktoru  1993  Ekseter Universiteti  Ərəb və İslam elmləri üzrə doktor 2001  Edinburq Universiteti  Humanitar elmlər üzrə doktor 2003  Saut-Benk Universiteti  Fəxri hüquq elmləri doktoru 2008 Şeffild Universiteti  İncəsənət elmləri doktoru  1995  Rusiya Elmlər Akademiyası  Tarix elmləri doktoru  2001  Malayziya Beynəlxalq İslam Universiteti  Fəlsəfə doktoru və təhsil elmləri doktoru  2004  Mak Master Universiteti  Fəxri hüquq elmləri doktoru  2006  Tübingen Universiteti   Fəlsəfə doktoru  2008  İordaniya Universiteti  Dövlət idarəçiliyi doktoru  2009  Qahirə Universiteti  Humanitar elmlər üzrə doktor 2015  Qahirədə Amerika Universiteti  Sosial elmlər doktoru   2010  Kanazava Universiteti  Fəxri doktor  2011 Hanyang Universiteti  Sosial elmlər doktoru   2012  Paris Didro Universiteti  Humanitar elmlər üzrə doktor  2017  Kalikut Universiteti  Təhsil və Mədəniyyət üzrə doktor   2018  Koimbra Universiteti  Fəxri doktor  2019  Turin Politexnik Universiteti  Şəhər və Regional İnkişaf üzrə doktor  2019  Madrid Muxtar Universiteti  Fəxri doktor

 İstinadlar 

 Xarici keçidlər 

Kateqoriya:Birləşmiş Ərəb Əmirlikləri
Kateqoriya:Ərəb sülalələri
Kateqoriya:Ərəbistan qəbilələri
Kateqoriya:Birləşmiş Ərəb Əmirlikləri
Kateqoriya:Müsəlman sülalələr
Kateqoriya:BƏƏ siyasətçiləri